Vlugte van SA Express (SAX) bly opgeskort | Maroela Media
SA Express, die staat se streekslugdiens, het Woensdag "operasionele probleme" voorgehou as rede vir sy vlugte wat gekanselleer is, maar het nie die presiese aard van die probleme bekend gemaak nie.
SAX is in 'n dispuut met die Lughawemaatskappy van Suid-Afrika (Acsa) gewikkel en het gister gesê Acsa het 'n ooreenkoms – wat met die hulp van die departement van vervoer en openbare ondernemings aangegaan is – gekanselleer.
Vlugte moes gister al hervat word, maar dit het teen vanmiddag steeds nie gebeur nie.
"In 'n teleurstellende wending het Acsa die ooreenkoms wat aangegaan is, gekanselleer, wat verdere ongerief vir ons passasiers op alle roetes veroorsaak het," het SAX in 'n verklaring gesê.
Acsa het die kwessie intussen na sy raad verwys wat dit moet bespreek en met 'n oplossing vir die geskil vorendag moet kom.
Acsa het onderneem om later kommentaar te lewer.
EWN het berig die probleem hou glo verband met wanbetaling, maar SA Express ontken dié bewering.
SAX gaan wél al geruime tyd gebuk onder groot finansiële druk. Hy het die regering onlangs gevra vir 'n reddingsboei van R200 miljoen, maar die minister van finansies, Tito Mboweni, het dit afgekeur.
Twee leerders sterf op pad na skool
Uiteindelik draai Tito die kraan toe!!!!!
Alles met " staats" is bankrot. Viva !!!!!
Wie se skuld is dit ? Hou op om almal te blameer behalwe julself . Die storie van "dont aska me , aska tha odda wan" is pateties verby . Sink soos klippe gaan almal , en die verorberaars ook …..binnekort.